ddrg/super_eurlex huggingface dataset:
(1)

Da flere destillationsforanstaltninger er blevet iværksat på samme tid, har de italienske myndigheder måttet konstatere, at destillationsvirksomhederne og kontrolinstanserne ikke har haft tilstrækkelig kapacitet til at sikre, at destillationerne forløber korrekt. Med henblik på en effektiv gennemførelse af den foranstaltning, der er fastsat i Kommissionens forordning (EF) nr. 944/2006 (2), bør perioden for levering af bordvin til destillerier forlænges til den 28. februar 2007, og perioden for levering af alkohol til interventionsorganet bør forlænges til den 31. maj 2007. For kvbd bør perioden for levering til destillerier forlænges til den 15. september 2006, mens perioden for levering af alkohol til interventionsorganet bør forlænges til den 16. oktober 2006.
(2)

Ceftiofur er opført i bilag I til forordning (EØF) nr. 2377/90 for kvæg og svin, for så vidt angår muskel, fedt, lever og nyre, og for kvæg, for så vidt angår mælk. Bestemmelserne for ceftiofur bør i dette bilag udvides til også at omfatte får og alle pattedyrarter bestemt til konsum, for så vidt angår muskel, fedt, lever, nyre og mælk.
(2)

Stoffet doramectin er opført i bilag I til forordning (EØF) nr. 2377/90 for kvæg, for så vidt angår muskel, fedt, lever og nyre, dog ikke for kvæg, hvis mælk anvendes til konsum. Doramectin er også opført i bilag I til forordning (EØF) nr. 2377/90 for svin, får og hjorte, herunder rensdyr, for så vidt angår muskel, fedt, lever og nyre, dog ikke for får, hvis mælk anvendes til konsum. Bestemmelserne for doramectin i nævnte bilag bør ændres og udvides til at omfatte alle pattedyrarter bestemt til konsum, for så vidt angår muskel, fedt, lever og nyre, dog ikke dyr, hvis mælk anvendes til konsum.
(3)

Som det er tilfældet for ikke-præferenceimport, bør der vedtages en metode til forvaltning af kontingentet, som kan fremme en udvikling af den internationale handel og en mere gnidningsfri samhandel. I den forbindelse synes det mest hensigtsmæssigt at indføre en metode, hvorefter kontingentet udnyttes i kronologisk rækkefølge efter datoerne for antagelsen af angivelserne om overgang til fri omsætning (det såkaldte først til mølle-princip). For at sikre kontinuiteten i samhandelen med AVS-landene og dermed en tilfredsstillende forsyning af EF-markedet, samtidig med at forstyrrelser af samhandelen undgås, blev det ved Kommissionens forordning (EF) nr. 219/2006 (2) midlertidigt fastsat, at en del af kontingentet skulle forbeholdes de importører, som forsynede EF med AVS-bananer efter den tidligere gældende importordning. Under hensyn til bestemmelsernes midlertidige karakter bør de gradvis afvikles, så at den del af kontingentet, der forvaltes efter først til mølle-princippet, forhøjes betydeligt i 2007, idet den del af importen, der gennemføres efter denne ordning, forhøjes fra 60 % til 81 %.
(2)

I Kommissionens forordning (EF) nr. 1539/2006 af 13. oktober 2006 om vedtagelse af en plan for tildeling til medlemsstaterne af midler, der skal afholdes over 2007-budgettet, og som skal dække udgifterne til levering af levnedsmidler fra interventionslagre til de socialt dårligst stillede personer i Fællesskabet (3) er det fastsat, at 33 224 tons skal udtages fra Fællesskabets interventionslagre med henblik på uddeling i medlemsstaterne efter bilag I til nævnte forordning.
(4)

Justeringen af kvoterne i bilag III til forordning (EF) nr. 318/2006 foretages, uden at de fastsatte betingelser for at yde støtte tilsidesættes, jf. kapitel 10f i Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (5) samt artikel 7 i forordning (EF) nr. 320/2006.
(1)

I Europa-Parlamentets og Rådets direktiv 2004/38/EF af 29. april 2004 om unionsborgeres og deres familiemedlemmers ret til at færdes og opholde sig frit på medlemsstaternes område, om ændring af forordning nr. 1612/68/EØF og om ophævelse af direktiv 64/221/EØF, 68/360/EØF, 72/194/EØF, 73/148/EØF, 75/34/EØF, 75/35/EØF, 90/364/EØF, 90/365/EØF og 93/96/EØF (1) samles lovgivningen om unionsborgeres frie bevægelighed i én tekst. I direktivets artikel 17 medtages de væsentligste bestemmelser i Kommissionens forordning (EØF) nr. 1251/70 af 29. juni 1970 om arbejdstageres ret til at blive boende på en medlemsstats område efter at have haft beskæftigelse dér (2) i ændret form, således at personer med opholdsret får en mere privilegeret status, nemlig ret til tidsubegrænset ophold.
(3)

Det bør i den forbindelse fastsættes, at ansøgninger, der er indgivet inden for rammerne af foranstaltninger vedtaget til gennemførelse af forordning (EF) nr. 1452/2001, (EF) nr. 1453/2001 og (EF) nr. 1454/2001, og som endnu ikke er færdigbehandlet på datoen for meddelelsen vedrørende det samlede program omhandlet i artikel 24, stk. 1, i forordning (EF) nr. 247/2006, vil blive behandlet inden for rammerne af det samlede program, der er indført ved nævnte forordning, særlig inden for rammerne af det samlede program omhandlet i artikel 24, stk. 1, i nævnte forordning.
(2)

På baggrund af de videnskabelige udtalelser om ressourcesituationen i Mauretaniens eksklusive økonomiske zone (EEZ), navnlig resultaterne af arbejdet i den fjerde og femte arbejdsgruppe under Det Mauretanske Institut for Oceanografisk Forskning og Fiskeri (l'Institut Mauritanien de Recherches Océanographiques et des Pêches (IMROP)) og den fælles videnskabelige arbejdsgruppe samt under hensyn til konklusionerne af mødet den 10. september 2004 og den 15. og 16. december 2004 i den blandede kommission, har de to parter besluttet at ændre de nuværende fiskerimuligheder.
(5)

Det er derfor nødvendigt at gøre eksporttransaktionerne mere fleksible. Hvis der for en særskilt tranche er blevet indgivet restitutionslicensansøgninger for et mindre beløb end det, der er til rådighed for den pågældende tranche, bør erhvervsdrivende have mulighed for på ugentlig basis at indgive ansøgninger om restitutionslicenser for et eventuelt ikke opbrugt beløb, for hvilket der endnu ikke er indgivet restitutionslicensansøgning, inden for den pågældende tranche.
(2)

Dihydrostreptomycin er opført i bilag I til forordning (EØF) nr. 2377/90 for kvæg og får, for så vidt angår muskel, fedt, lever, nyre og mælk, og for svin, for så vidt angår muskel, lever, nyre og hud og fedt i naturligt forhold. Bestemmelserne for anvendelsen bør udvides fra kvæg og får til at omfatte alle drøvtyggere.
15)

I afsnit IV indsættes følgende kapitler: »KAPITEL 10e SUKKERBETALING Artikel 110p Overgangsbetaling for sukker 1. Hvis artikel 71 finder anvendelse, kan landbrugerne være berettigede til en overgangsbetaling for sukker for 2006. Den ydes inden for grænserne af de beløb, der er fastsat i bilag VII, punkt K. 2. Med forbehold af artikel 71, stk. 2, fastsættes beløbet for overgangsbetalingen for sukker for hver landbruger af medlemsstaterne på grundlag af objektive og ikke-diskriminerende kriterier som f.eks.: — de mængder sukkerroer, sukkerrør eller cikorie, der er omfattet af leveringskontrakter indgået i overensstemmelse med artikel 19 i forordning (EF) nr. 1260/2001, — de mængder sukker eller inulinsirup, der fremstilles i overensstemmelse med forordning (EF) nr. 1260/2001, — det gennemsnitlige antal hektar med sukkerroer, sukkerrør eller cikorie, der anvendes til fremstilling af sukker eller inulinsirup, og som er omfattet af leveringskontrakter indgået i overensstemmelse med artikel 19 i forordning (EF) nr. 1260/2001, og med hensyn til en repræsentativ periode, der kan variere for de enkelte produkter, på et eller flere af produktionsårene 2004/05, 2005/06 og 2006/07, som fastlægges af medlemsstaterne inden den 30. april 2006. Hvis den repræsentative periode omfatter produktionsåret 2006/07, erstattes dette produktionsår dog med produktionsåret 2005/06 for landbrugere, som er berørt af et afkald på kvoten i produktionsåret 2006/07 som omhandlet i artikel 3 i Rådets forordning (EF) nr. 320/2006 af 20. februar 2006 om en midlertidig ordning for omstrukturering af sukkerindustrien i Fællesskabet (7). Hvis produktionsåret 2006/07 vælges, erstattes henvisningerne til artikel 19 i forordning (EF) nr. 1260/2001 i første afsnit med henvisninger til artikel 6 i forordning (EF) nr. 318/2006 af 20. februar 2006 om den fælles markedsordning for sukker (8). 3. Artikel 143a og 143c finder ikke anvendelse på overgangsbetalingen for sukker. KAPITEL 10f FÆLLESSKABSSTØTTE TIL SUKKERROE- OG SUKKERRØRPRODUCENTER Artikel 110q Anvendelsesområde 1. I de medlemsstater, der har ydet omstruktureringsstøtte som omhandlet i artikel 3 i forordning (EF) nr. 320/2006 for mindst 50 % af den sukkerkvote, der er fastsat i bilag III til forordning (EF) nr. 318/2006, ydes der fællesskabsstøtte til sukkerroe- og sukkerrørproducenter. 2. Støtten ydes for højst fem på hinanden følgende år fra det produktionsår, hvor den i stk. 1 nævnte tærskel på 50 % er nået, dog senest for produktionsåret 2013/14. Artikel 110r Betingelser for støtteberettigelse Støtten ydes for den mængde kvotesukker, der fremstilles af sukkerroer eller sukkerrør, som er leveret i henhold til kontrakter indgået i overensstemmelse med artikel 6 i forordning (EF) nr. 318/2006. Artikel 110s Støttebeløb Støtten udtrykkes pr. ton hvidt sukker af standardkvalitet. Støttebeløbet er lig halvdelen af det beløb, der opnås ved at dividere beløbet for det loft, som er nævnt i bilag VII, punkt K, nr. 2, for den berørte medlemsstat for det tilsvarende år med den samlede sukker- og inulinsirupkvote, der er fastsat i bilag III til forordning (EF) nr. 318/2006.
(1)

Artikel 45, 59 og 61 i Kommissionens forordning (EF) nr. 1623/2000 (2) fastsætter visse datoer i tilknytning til destillation af biprodukter fra vinfremstilling. Da høsten i produktionsåret 2005/2006 har været meget stor, er der i visse medlemsstater praktiske vanskeligheder med at afslutte denne destillation inden for de fastsatte frister. Det er derfor nødvendigt at udsætte de nævnte datoer.
1)

Artikel 2 affattes således: »Artikel 2 1. Medlemsstaterne sørger for, at a) godkendelser af plantebeskyttelsesmidler, der indeholder zineb, tilbagekaldes senest seks måneder fra datoen for vedtagelsen af denne beslutning b) der fra datoen for vedtagelsen af denne beslutning ikke gives godkendelse eller forlænget godkendelse af plantebeskyttelsesmidler, der indeholder zineb, i henhold til undtagelsesbestemmelsen i artikel 8, stk. 2, i direktiv 91/414/EØF. 2. For så vidt angår godkendelser af plantebeskyttelsesmidler, der indeholder zineb, kan Bulgarien som undtagelse fra stk. 1 opretholde godkendelser for plantebeskyttelsesmidler, der indeholder dette stof, til anvendelse på gartnerikulturer, vinplanter, tobak, æbler og stenfrugter, under forudsætning af at: a) fortsat anvendelse kun accepteres, hvis den ikke har nogen skadelig indvirkning på menneskers eller dyrs sundhed og ingen uacceptabel indflydelse på miljøet b) plantebeskyttelsesmidler, der stadig er på markedet, forsynes med nye etiketter, hvoraf de skærpede anvendelsesbetingelser fremgår c) der træffes alle relevante foranstaltninger til at reducere eventuelle risici d) der seriøst søges udviklet alternativer til disse anvendelser. Bulgarien underretter senest den 31. december hvert år Kommissionen om de foranstaltninger, der træffes i henhold til dette stykke, herunder navnlig om foranstaltninger, der træffes i henhold til litra a)-d).«
(1)

Tariferingen af et system til videomøder bestående af forskellige komponenter, herunder to installationsdisketter, i Kommissionens forordning (EF) nr. 2184/97 af 3. november 1997 om tarifering af visse varer i den kombinerede nomenklatur (2) har medført, at systemet til videomøder tariferes under 8517 50 90 og installationsdisketterne under 8524 91 10. I betragtning af, at bestemmelse 6 til kapitel 85 i den kombinerede nomenklatur blev ændret med virkning fra den 1. januar 2002, og at HS-Komitéen i oktober 2004 nåede til enighed om fortolkningen af den, må forordning (EF) nr. 2184/97 anses for at være ukorrekt.
(5)

De nationale referencemængder for direkte salg blev fastsat på grundlag af forholdene inden de nye medlemsstaters tiltrædelse. Imidlertid ser det ud til, at de individuelle producenter på grund af omstruktureringsprocessen i mejerisektorerne i de nye medlemsstater og de strengere hygiejnebestemmelser for direkte salg i vid udstrækning har valgt ikke at anmode om individuelle referencemængder for direkte salg. Som følge heraf ligger de samlede individuelle referencemængder, der er tildelt producenterne for direkte salg, betydeligt under de nationale referencemængder, og der er derfor fortsat betydelige uudnyttede mængder i de nationale reserver for direkte salg.
(2)

For at sikre en god forvaltning af den uddelingsplan for 2006, der er fastsat ved Kommissionens forordning (EF) nr. 1819/2005 af 8. november 2005 om vedtagelse af en plan for tildeling til medlemsstaterne af midler, der skal afholdes over 2006-budgettet, og som skal dække udgifterne til levering af levnedsmidler fra interventionslagre til de socialt dårligst stillede personer i Fællesskabet (3), bør fristerne for udtagning af mejeriprodukter fra interventionslagrene ændres.
(4)

I denne forordning fastlægges der for programmets resterende varighed en finansieringsramme, der som omhandlet i punkt 37 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (3) udgør det primære referencegrundlag for budgetmyndigheden under den årlige budgetprocedure —
(3)

Dette kontingent bør åbnes og forvaltes i overensstemmelse med Kommissionens forordning nr. 950/2006 af 28. juni 2006 om gennemførelsesbestemmelser for produktionsåret 2006/07, 2007/08 og 2008/09 for import og raffinering af sukkerprodukter i forbindelse med visse toldkontingenter og præferenceaftaler (4) som »Balkan-sukker« i henhold til denne forordning. Eftersom artikel 28 i denne forordning åbner toldkontingenterne for Balkan-sukker på grundlag af et produktionsår, bør det årlige toldkontingent for sukkerprodukter med oprindelse i Kroatien justeres for de resterende ni måneder af produktionsåret 2006/07.
(4)

Den Europæiske Fødevaresikkerhedsautoritet (EFSA) konkluderede i sin udtalelse af 9. december 2005, at benzoesyre (VevoVitall) ikke har skadelige virkninger på dyrs eller menneskers sundhed eller på miljøet (2). Det blev endvidere konkluderet, at benzoesyre (VevoVitall) ikke udgør nogen anden risiko, der i henhold til artikel 5, stk. 2, i forordning (EF) nr. 1831/2003 ville udelukke en godkendelse. Ifølge udtalelsen forbedres resultatparametrene, f.eks. tilvækst og forholdet mellem foderindtag og tilvækst, hos smågrise ved anvendelse af præparatet. EFSA anbefaler i sin udtalelse, at der træffes passende foranstaltninger vedrørende brugernes sikkerhed. EFSA mener ikke, at der er behov for særlige krav om overvågning efter markedsføringen. I udtalelsen fra EFSA gennemgås ligeledes den rapport om analysemetoden vedrørende fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium. Vurderingen af præparatet viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.
(4)

For regnskabsåret 2007 bør der derfor for visse produkter fastsættes koefficienter, som interventionsorganerne skal multiplicere værdien af de månedlige opkøb af disse produkter med, for at de kan beregne nedskrivningsbeløbene.
(1)

I artikel 6, stk. 4, i Rådets forordning (EØF) nr. 1907/90 af 26. juni 1990 om handelsnormer for æg (2) fastsættes kriterierne for den undtagelsesbestemmelse, der sætter pakkerier i stand til at vaske æg frem til den 31. december 2006. En undtagelse er blevet indrømmet ni pakkerier i Sverige og ét i Nederlandene.
(9)

I betragtning af Europaaftalerne om oprettelse af en associering mellem De Europæiske Fællesskaber og deres medlemsstater på den ene side og Republikken Bulgarien (3) og Rumænien (4) på den anden side er det nødvendigt at slette disse to lande på listen over støtteberettigede bestemmelsessteder. I betragtning af metoden for beregning af restitution, der er baseret på markedspriser for fjerne bestemmelsessteder, bør desuden nære bestemmelsessteder som Schweiz og Norge, som disse foranstaltninger ikke er berettiget for på grund af de forholdsvis lave transportomkostninger som følge af disse landes nærhed eller de gode kommunikationsveje til disse bestemmelsessteder, udelukkes.
(1)

I artikel 21 i Kommissionens forordning (EF) nr. 2771/1999 af 16. december 1999 om gennemførelsesbestemmelser til Rådets forordning (EF) nr. 1255/1999 for så vidt angår interventionsforanstaltninger på markedet for smør og fløde (2) bestemmes det, at interventionssmør, der udbydes til salg, skal være indlagret inden den 1. januar 2006.
(2)

For at beskytte forbrugerne mod vildledende udsagn, som kunne blive fremsat i den svigagtige hensigt at opnå højere priser end de gældende priser for kød af fjerkræ, der er opdrættet på normal måde, indeholder artikel 10 i forordning (EØF) nr. 1538/91 en udtømmende liste over betegnelserne på produktionssystemer. Ifølge bilag IV til nævnte forordning må produktionssystemet derfor kun anføres mod overholdelse af præcise kriterier.
(2)

Forskellige videnskabelige komitéer har afgivet en række videnskabelige udtalelser, som har relevans for anvendelsen af organiske gødningsstoffer og jordforbedringsmidler på jordarealer. Det drejer sig om udtalelse af 24. og 25. september 1998 fra Den Videnskabelige Styringskomité om sikkerheden ved organiske gødningsstoffer fremstillet af pattedyr, udtalelse af 24. april 2001 fra Den Videnskabelige Komité for Toksicitet, Økotoksicitet og Miljø om vurdering af behandlinger af slam med henblik på reduktion af patogener, udtalelse af 10. og 11. maj 2001 fra Den Videnskabelige Styringskomité om sikkerheden ved organiske gødningsstoffer fremstillet af drøvtyggermateriale og udtalelse af 3. marts 2004 fra Ekspertpanelet for Biologiske Farer under Den Europæiske Fødevaresikkerhedsautoritet om sikkerhed set i forhold til biologiske risici, herunder TSE, ved anvendelse af organiske gødningsstoffer og jordforbedringsmidler på græsarealer.
(4)

For at kunne råde over oplysninger for hele gennemførelsesperioden for den ordning, der blev indført ved forordning (EF) nr. 1964/2005, bør afkortningen af perioden for fremlæggelse af bevis for licensernes udnyttelse ligeledes gælde for de licenser, der er gyldige fra den 1. januar 2006, dvs. anvendelsesdatoen for forordning (EF) nr. 2014/2005.
(2)

I Kommissionens beslutning 2003/100/EF af 13. februar 2003 om minimumskrav til udarbejdelse af avlsprogrammer med henblik på TSE-resistens hos får (2) er det fastsat, at de enkelte medlemsstater skal indføre et avlsprogram med henblik på selektion af TSE-resistens hos bestemte fåreracer. I henhold til nævnte beslutning kan medlemsstaterne få dispensation til at fravige kravet om, at der skal udarbejdes et avlsprogram på grundlag af deres nationale scrapiebekæmpelsesprogram, der er forelagt og godkendt i henhold til forordning (EF) nr. 999/2001, hvis det omfatter løbende, aktiv overvågning af selvdøde får og geder i alle besætninger i medlemsstaten.
(1)

I bilag I og II til forordning (EF) nr. 138/2004 fastlægges metodologien og dataindberetningsprogrammet for landbrugsregnskaberne i Fællesskabet. Som følge af ændringerne i Det Europæiske Nationalregnskabssystem (ENS 95) for så vidt angår indirekte målte finansielle formidlingstjenester (FISIM) bør metodologien for landbrugsregnskaberne i Fællesskabet ajourføres, således at de fortsat er i overensstemmelse med ENS 95, som udgør den centrale ramme for nationalregnskaberne.
(3)

I Kommissionens forordning (EF) nr. 753/2002 af 29. april 2002 om visse gennemførelsesbestemmelser til Rådets forordning (EF) nr. 1493/1999 for så vidt angår beskrivelse, betegnelse, præsentation og beskyttelse af visse vinprodukter (4) fastsættes betingelserne for anvendelse af angivelser vedrørende produktets fremstillingsmetode. Anvendelse af stykker af egetræ ved vinfremstillingen giver produktet en træagtig smag, der ligner den smag, som kan findes i vin, der er fremstillet i egetræsfad. Det er derfor vanskeligt for en gennemsnitsforbruger at fastslå, hvorvidt produktet er fremstillet ved den ene eller den anden metode. Anvendelse af stykker af egetræ ved vinfremstillingen er økonomisk set af stor interesse for vinproducenterne og har indvirkning på produktets salgspris. Det medfører en risiko for, at forbrugeren bedrages, når etiketteringen af vin, der er fremstillet ved anvendelse af stykker af egetræ, indeholder udtryk, der kan give forbrugeren den opfattelse, at vinen er blevet fremstillet i egetræsfad. For at undgå at forbrugerne bedrages, og at konkurrencen mellem producenterne fordrejes, bør der indføres hensigtsmæssige etiketteringsregler.
(2)

De senegalesiske myndigheder har sendt Kommissionen en anmodning om godkendelse af den kontrol, der foretages på vegne af det senegalesiske plantebeskyttelsesdirektorat, Direction de la Protection des végétaux, under Ministère de l’Agriculture et de l’Hydraulique. Det fremgår af anmodningen, at nævnte direktorat råder over personale, udstyr og anlæg i det nødvendige omfang for at kunne gennemføre kontrollen, og at de anvender metoder svarende til dem, der er omhandlet i artikel 9 i forordning (EF) nr. 1148/2001, samt at de friske frugter og grøntsager, som eksporteres til EF fra Senegal, overholder EF’s handelsnormer.
(3)

Anvendelsen af de i artikel 3 i forordning (EØF) nr. 2759/75 fastsatte interventionsforanstaltninger kræver et nøje kendskab til markedet. For at nå til det bedst muligt prismæssige sammenligningsgrundlag for slagtede svin, bør der tages hensyn til noteringerne bestemt i overensstemmelse med Kommissionens forordning (EF) nr. 1128/2006 af 24. juli 2006 om det afsætningsled, som gennemsnittet af priserne for slagtede svin refererer til (4). Det er nødvendigt at råde over oplysninger vedrørende priserne på smågrise til vurdering af den forventede markedsudvikling, navnlig for til stadighed at opretholde et pålideligt overblik over markedssituationen og for at forberede interventionsforanstaltningerne i god tid.